b'\n_START_ARTICLE_\nShinz\xc5\x8d Abe\n_START_SECTION_\nBiografi\n_START_PARAGRAPH_\nAbe ble f\xc3\xb8dt i Nagato og studerte statsvitenskap ved Seikei-universitetet, hvorfra han ble uteksaminert i 1977. Han flyttet senere til USA for \xc3\xa5 studere offentlig politikk ved University of Southern California. I april 1979 begynte han \xc3\xa5 arbeide for Kobe Steel. Han forlot selskapet i 1982 og gikk deretter inn i forskjellige stillinger innen offentlig forvaltning: sjefsr\xc3\xa5dgiver for utenriksministeren, privatsekret\xc3\xa6r for generalsekret\xc3\xa6ren i Det liberaldemokratiske partiets hovedforsamling, og privatsekret\xc3\xa6r for partiets generalsekret\xc3\xa6r._NEWLINE_Abe ble f\xc3\xb8dt inn i en politisk familie: hans bestefar Kan Abe og far, Shintar\xc5\x8d Abe, var begge kjente politikere. Shintar\xc5\x8d ledet en fraksjon innen Det liberaldemokratiske partiet, hadde en rekke posisjoner i regjering og parti (blant annet utenriksminister) og var p\xc3\xa5 et tidspunkt kandidat til \xc3\xa5 bli landets statsminister. Han ble imidlertid viklet inn i en politisk skandale, ble syk og d\xc3\xb8de i 1991. Shintar\xc5\x8ds kone var den tidligere Yoko Kishi, datter av statsminister Nobusuke Kishi, som igjen var bror av statsminister Eisaku Sato. S\xc3\xa5ledes har Shinz\xc5\x8d politiske b\xc3\xa5nd p\xc3\xa5 begge sider av familietreet._NEWLINE_Abe ble igjen valgt til statsminister (LDP) i desember 2012.\n_START_SECTION_\nUtmerkelser\n_START_PARAGRAPH_\nAbe ble i 2000 utnevnt til kommand\xc3\xb8r med stjerne av Den Kongelige Norske Fortjenstorden.'